पाएं अपने शहर की ताज़ा ख़बरें और फ्री ई-पेपरडाउनलोड करें
आम आदमी पार्टी ने केन्द्र से ऑक्सीजन दिल्ली लाने के लिए 187 क्रायोजेनिक टैंकर मुहैया करवाने की मांग की है। आम आदमी पार्टी से विधायक व जल बोर्ड के उपाध्यक्ष राघव चड्ढा ने बुधवार को प्रेस वार्ता कर कहा कि देश में 1631 टैंकर 8500 मीट्रिक टन ऑक्सीजन उठा रहे हैं तो दिल्ली को 976 मीट्रिक टन ऑक्सीजन के लिए केंद्र सरकार 187 क्रायोजेनिक टैंकर मुहैया कराना चाहिए।
चड्ढा ने कहा कि भारत में क्रायोजेनिक टैंकरों की कोई कमी नहीं है बल्कि ऑक्सीजन उत्पादन से 3 गुना ज्यादा है। चड्ढा ने कहा कि देश में 1631 क्रायोजेनिक टैंकर हैं और 8500 मीट्रिक टन मेडिकल ऑक्सीजन का उत्पादन हो रहा है। केंद्र सरकार जिस प्रकार से ऑक्सीजन का नियंत्रण और वितरण कर रही है, उसी हिसाब से देशभर में क्रायोजेनिक टैंकर का नियंत्रण और वितरण करना चाहिए।
उन्होंने कहा कि केंद्र सरकार ने आक्सीजन का आवंटन कर दिया और टैंकरों का आवंटन नहीं किया तो ऑक्सीजन नहीं आ पाएगी, क्रायोजेनिक टैंकरों के बिना राज्यों तक ऑक्सीजन कैसे आएगी और बांटी जाएगी? चड्ढा ने कहा कि हाईकोर्ट की फटकार के बाद केंद्र सरकार ने दिल्ली को अभी तक चड्ढा ने कहा केंद्र ने सबसे ज्यादा मंगलवार को 555 मिट्रिक टन ऑक्सीजन दी है।
जबकि हमारी जरूरत 976 मीट्रिक टन ऑक्सीजन की है। केंद्र सरकार ने दिल्ली को आवंटित निर्धारित ऑक्सीजन प्लांटों से 555 मीट्रिक टन ऑक्सीजन नहीं दी है बल्कि जुगाड़ के जरिए दूसरे राज्यों की ऑक्सीजन पहुंचायी है।
हम चाहते हैं केंद्र सरकार अस्थायी तरीकों के बजाए दिल्ली को आवंटित प्लांटों से स्थायी तौर पर अधिक ऑक्सीजन मुहैया कराए। उन्होंने कहा कि दिल्ली सरकार ने एसओएस कॉल से मिलने वाली दिक्कतों को दूर करने के लिए वरिष्ठ और योग्य आईएएस अधिकारियों की टीम बनायी है, यह टीम दिन-रात एसओएस कॉल से जुड़ी दिक्कतों को दूर कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn